stanford-oval/wikipedia huggingface dataset:
ננדי אוקורפור

| --- | --- |

ננדי אוקורפור עם חרקים
 לידה:  8 באפריל 1974 (בת 50) סינסינטי, ארצות הברית 
 מדינה:  ארצות הברית, ניגריה 
 לאום:  Nigerian Americans, איגבו 
 עיסוק:  סופרת
 מקום לימודים:  אוניברסיטת אילינוי בשיקגו, Homewood-Flossmoor High School 
 שפות היצירה:  אנגלית 
 סוגה:  מדע בדיוני פנטזיה
 זרם ספרותי:  Africanfuturism 
 יצירות בולטות:  Binti Who Feers Deat
 הושפעה מ:  בן אוקרי, הייאו מיאזאקי, טובה ינסון, בוצ'י אמצ'טה, נגוגי וה ת'יונגו, סטיבן קינג, נואל אל סעדאוי 
 פרסים והוקרה:  פרס עולם הפנטזיה לרומן הטוב ביותר (2011)  מאה הנשים של אוקיי אפריקה (2017)  פרס לוקוס לספר הנוער הטוב ביותר (2018)  Eisner Award for Best Graphic Album — Reprint (2020)  מאה הנשים של אוקיי אפריקה (2018)  פרס הוגו לרומן הטוב ביותר (2016)  Wole Soyinka Prize for Literature in Africa (2008)  פרס נבולה לנובלה הטובה ביותר (2015)  Hugo Award for Best Graphic Story (2020) 
 nnedi.com
 
ננדי אוקורפור (באנגלית: Nnedi Okorafor; נולדה ב־8 באפריל 1974) היא סופרת ניגרית–אמריקאית. בכתביה הראשוניים, כתבה בעיקר בסגנונות ריאליזם או פנטזיה. אך בהמשך דרכה עברה אוקרפור לכתוב בעיקר מדע בדיוני. אוקרפור כותבת בעיקר רומנים, נובלות וקומיקסים. בין יצירותיה המוכרות ישנם Binti, Who Fears Death, Lagoon, ו Zahrah the Windseeker . יצירותיה של ננדי זכו לפרסים רבים לאורך השנים, הפרסים הבולטים יותר בהם זכתה הם: Nebula Prize (Binti, 2015) ו Whole Soyinka Prize for Literature in Africa (Zahara the Windseeker, 2008)7.
ביוגרפיה

ננדי אוקרפור נולדה בארצות הברית, לשני הורים ניגרים שהיגרו לאמריקה. אחת מתוך ארבעה ילדים במשפחה.
בילדותה, לא הצליחה אוקרפור לאהוב ולהתחבר לסוגה של ספרי המדע הבדיוני. משום שספרים מסוגה זו תמיד עסקו ב"חייזרים" או בכל צורת חיים אחרת שהיא מסוכנת ויש לנדות אותה ולשנוא אותה. עבורה, כתיבה מסוג זה הייתה לא רלוונטית ולא מעניינת. כך שהיא פשוט לא הצליחה למצוא עניין בספרים אלו. היא מעולם לא חשבה על לכתוב, או להיות סופרת. חלומה הגדול היה להיות אנטומולוגית (חוקרת חרקים).
בתור ילדה, נסעה אוקרפור לביקורים רבים בניגריה, וכבר אז התאהבה במקום. בהמשך, בשל אהבתה והתלהבותה מהמקום, ניגריה הפכה למקור השראה מרכזי בסיפוריה.
כשהייתה נערה, אוקרפור ואחותה התאמנו בטניס. הן היו שותפות בארגון הטניס האמריקאי (USTA) והתחרו דרכו בתחרויות רבות סביב העולם, ואף זכו בחלק גדול מהן. אוקרפור ואחותה נחשבו לכוכבות טניס. כך שבמשך שנים רבות היא הייתה בטוחה כי היא הולכת לפתח לעצמה קריירה כשחקנית טניס, וכי כך יהיו חייה. בגיל 13, אובחנה אוקרפור עם עקמת חמורה. מה שהוביל לכך שיום אחד, כשהייתה בת 19, עברה אוקרפור "היתוך עמוד השדרה" ונעשתה משותקת. בתוך 24 שעות היא הפכה משחקנית טניס לאדם משותק. כשהייתה בבית החולים, מספרת אוקרפור כי היא ראתה 2 אופציות. הראשונה, לאבד כל תקווה ו-"להשתגע". השנייה, למצוא דרך למנוע מעצמה את השיגעון. וכך היא התחילה לכתוב.
לאחר שיצאה אוקרפור מהשיתוק, היא המשיכה לעסוק בכתיבה. היא למדה בקורסים לכתיבה יצירתית. לאחר שסיימה אוקרפור תואר ראשון, היא עברה לאוניברסיטת שיקגו ושם הוציאה גם תואר שני ודוקטורט באנגלית. כיום, אוקרפור גרה בפרברי שיקגו יחד עם בתה. היא ממשיכה לכתוב סיפורים, ומרצה ברחבי העולם.
כתיבה

אוקרפור כותבת בסגנונות רבים. בעיקר מדע בדיוני, אך היא כתבה גם ספרי פנטזיה, ספרים ריאליסטיים, וספרי קומיקס כולל מספר שיתופי פעולה עם מארוול. אך מעל הכול נודעה אוקרפור בשל חדשנותה בספרי המדע הבדיוני.
כתיבתה נחשבת כחדשנית ביותר, בעיקר משום שהיא עוסקת במדע בדיוני עם שורשים אפריקאים. ספריה של אוקרפור מתארים עלילת מדע בדיוני שמתרחשת דווקא באזורי אפריקה. הדמויות שחורות ברובן, והמסורת התרבות והאמונה האפריקאים נמצאים בכל אספקט של הספר. בין אם זה בתיאור העולם, בניית הדמויות, חלקים שונים של אגדות שעליהם מבוססת העלילה ועוד ועוד.
ניתן לראות במובנים רבים כיצד ילדותה וחוויות שונות שעברה משפיעים ומעצבים את כתיבתה. לדוגמה, כאשר הייתה ילדה קטנה חלמה להיות אנטומולוגית, תשוקה זו מעולם לא עזבה אותה. לכן, בספריה ניתן למצוא תיאורים מפורטים ומציאותיים במיוחד עבור צמחים, ובעלי חיים שונים. מה שהופך את העולמות אותם היא מתארת למלאי חיים וצבע.
דרך מרכזית נוספת בה השפיעה ילדותה של אוקרפור על כתיבתה היא שכשהייתה ילדה, היא שנאה את סוגת המדע הבדיוני. משום שהוא תמיד עסק ב "חייזרים" ו"אחרות". את רוב שנותיה היא אף העבירה במחשבה כי סוגה זו אינה סוגה ראויה לכתיבה. לכן, כשהתחילה לכתוב בסוגה זו היא לקחה את כל המאפיינים השונים שהפריעו לה בילדותה, ובספריה היא ניסתה ל-"תקן" אותם: הסיבה שהיא לא אהבה מדע בדיוני הייתה שהוא עסק ב-"אחרות" וב-"חייזרים" בעיקר במטרה לשנוא אותם, אך ספריה מדברים על חייזרים, רק בכיוון ההפוך לחלוטין. במקום שהחייזרים הם יהיו הדמויות הרעות, הם החכמים שיש ללמוד מהם. באחד מספריה (Binti ) הדמות הראשית אף עוזבת את חייה, ביתה ומשפחתה על מנת לחבור לחייזרים וללמוד מהם.
אוקרפור מספרת כי הקו המנחה אותה בכתיבתה הוא השאלה "מה אם?" מה היה יכול להיות לו העולם היה נראה אחרת? פועל אחרת? אנשים היו חושבים אחרת? בזכות שאלה זו מצליחה אוקרפור להמשיך להפתיע ולחדש הן לקוראיה, והן לכל סוגת המדע הבדיוני ברחבי העולם. "מה אם? זוהי שאלה בעלת עוצמה רבה" (ננדי אוקרפור, 2017, שיחת טד. הציטוט תורגם מאנגלית.).
ספרים

ספריה של אוקרפור ראו אור כולם בשפה האנגלית. נכון לתחילת שנת 2021, לא תורגם לעברית אף אחד מספריה.
2003 – Asuquo
2004 – When Scarabs Multiply
2004 – The Flooded Forest
2004 – Stephen King’s Super Duper Magical Negroes
2004 – Running Girl
2005 - Zahrah the Windseeker
2005 – The Winds of Harmattan
2006 – Wizard of the Crow: Ngugi wa Thiong’o
2006 – Lioness of Sudan: Kola Boof
-The Shadow Speaker 2007
2007 – The Chaos Magician’s Mega Cheminstry Set
2007 – The Red Qween
2008 – How Inyang Got Her Wings
2008 – Of Course People Can Fly
2008 – The Default
2008 – Bulter8star@qwest.net
2008 – Long Juju Man
2010 – Who Fears Death
2011 – Akata
2013 – Kuba Kuba
2014 – Lagoon
2015 – Chicken in the Kitchen
2015 – Binti
2015 –The Book of Phoenix
2017 –Remote Control
2017 - Black Panther: Long Live the King
2018 - Wakanda Forever
2019 - Broken Places & Outer Spaces
2020 - Ikenga
פרסים

לאורך השנים זכו יצירותיה של אוקרפור בפרסים רבים ושונים. המרכזיים והבולטים שבהם הם:
Nebula Prize (Binti, 2015)
Hugo Award for Best Novella(Binti, 2015)
Whole Soyinka Prize for Literature in Africa (Zahara the Windseeker, 2008)
CBS Parallax Award ((The Shadow Speaker
(Who Fears Death ,2011) World Fantasy Award (Best Novel)
(2007 – 2008, Long Juju Man) Macmillan Writers' Prize for Africa
(2012, Who Fears Death) Kindred Award
(2016, Chicken in the Kitchen) Children's Africana Book Award for Best Book for Young Readers
(2018, Akata Warrior) Lodestar Award
הערות שוליים

↑  Author, US Macmillan (באנגלית אמריקאית)
1 2 3 4 5 6  Sci-fi stories that imagine a future Africa | Nnedi Okorafor, נבדק ב-2021-03-08
1 2 3 4  Imperfect future, www.buffalo.edu (באנגלית)
1 2 3  Nnedi Okorafor - The Wahala Zone, web.archive.org, ‏2011-07-14
↑  Nnedi's Website, nnedi.com
| --- | --- |
בקרת זהויות :  NLI: 987009116578105171  PLWABN: 9810629349805606  BIBSYS: 12001394  BNE: XX5629883  BnF: cb16573473b (data)  CiNii: DA19950016  GND: 1071413163  ISNI: 0000 0000 3702 8083  LCCN: n2004028670  MusicBrainz: 9f2ad17b-8a97-48b3-b601-ee5c81b27480  NDL: 001171050  NKC: xx0200264  NLK: KAC201914645  NTA: 328429007  RERO: 02-A027193280  SELIBR: 348595  SUDOC: 185496199  VIAF: 78167151   WorldCat (עם VIAF): 78167151
סיטי לז - 20

| --- | --- |

CityLAZ-20 (צולם בלבוב)
 מאפיינים כלליים
 יצרן:  LAZ (פול') (שם רשמי: Lwiwśkyj Awtobusnyj Zawod
 שנות ייצור:  2007 ועד היום
 הרכבה:  אוקראינה אוקראינה
 אורך:  18,800 מ"מ (18.8 מטר)
 רוחב:  2,550 מ"מ
 גובה:  3,060 מ"מ
 משקל:  17,200 ק"ג (ריק), 28,300 ק"ג (כולל עומס מקסימלי)
 בסיס גלגלים:  5,030 מ"מ
 מפרט טכני
 מנוע:  6 צילינדרים, המפיק 280 כ"ס ב-2,400 סל"ד מנוע מאן מסוג "D0826" (מנוע דיזל)  6 צילינדרים, 7,146 סמ"ק המפיק 294.8 כ"ס ב-2,300 סל"ד, מנוע קירור מים, מנוע "Deutz"  מסוג "BF6M1013" (מנוע דיזל, משקל מנוע 650 ק"ג (יבש))
 מהירות מרבית:  87 קמ"ש (מהירות מקסימלית בעומס מלא)  115 קמ"ש (מהירות מקסימלית של אוטובוס ריק)
סיטי לז - 20 (באוקראינית: СітіЛАЗ-20, באנגלית: CityLAZ-20) הוא אוטובוס ארוך (אוטובוס מפרקי או אוטובוס אקורדיון) מתוצרת יצרנית האוטובוסים האוקראינית LAZ (פול') (שם רשמי: Lwiwśkyj Awtobusnyj Zawod, שם רשמי באוקראינית: Львівський Автобусний Завод (ЛАЗ)) אשר מיוצר משנת 2007 ועד היום.
סיטי לז - 20

אוטובוס מפרקי.
46 מושבים.
מספר נוסעים: 230 (כולל נוסעים בעמידה).
4 דלתות כניסה.
תצורת פריסת דלתות: 2-2-2-2.
מנועי דיזל.
מיקום מנוע: מנוע אחורי.
ABS.
מערכת בקרת משיכה (ASR).
מיזוג אוויר - אופציונלי.
תאוצה בין 0-60 קמ"ש - 25 שניות.
סיטי לז - 20 > דגמים

"LAZ A292D1".
"LAZ A292N1".
תמונות

"סיטי לז - 20" (צולם ב-לבוב)
"סיטי לז - 20" (צולם ב-לבוב)
"סיטי לז - 20" (צולם ב-לבוב)
"סיטי לז - 20" (צולם ב-לבוב)
"סיטי לז - 20" (צולם ב-לבוב)
"סיטי לז - 20" (צולם ב-לבוב)
"סיטי לז - 20" (צולם ב-לבוב)
"סיטי לז - 20"
"סיטי לז - 20" - מבט למושבי הנוסעים (צולם ב-לבוב)
ראו גם

סיטי לז - 12
הערות שוליים

↑  מנוע מאן מסוג "D0826" (אוק') trucksnl.com/used-man-d0826
↑  מנוע "Deutz" מסוג "BF6M1013" engine-family.com/Product
↑  "סיטי לז - 20" nashi-avto.ru/ua/laz
↑  "סיטי לז - 20" bus2.ru/catalog/163
סימן-טוב גנה

| --- | --- |

 לידה:  5 במאי 1924 א' באייר ה'תרפ"ד ירושלים, פלשתינה (א"י)
 נהרג:  6 במרץ 1968 (בגיל 43) ו' באדר תשכ"ח
 מקום קבורה:  בית הקברות הצבאי בהר הרצל
 מדינה:  ישראל 
 השתייכות:   לח"י  צבא הגנה לישראל
 דרגה:  טוראי
 פעולות ומבצעים
 מלחמת העולם השנייה     מלחמת העצמאות
 עיטורים
   עיטור הגבורה  אות גיבור ישראל
 
טוראי סימן-טוב גנה מעוטר באות גיבור ישראל על ידי הרמטכל יעקב דורי 1949
כיכר על שם סימן-טוב גנה ברמת גן
סימן-טוב גנה (5 במאי 1924 – 6 במרץ 1968) היה לוחם בעל אות גיבור ישראל.
ביוגרפיה

סימן-טוב גנה נולד בעיר העתיקה בירושלים ב-1924 למשפחה יוצאת גאורגיה, בנו של חבר בגדודים העבריים ומתנדב בחיל החפרים של הצבא הבריטי בתקופת מלחמת העולם השנייה. בפרוץ מאורעות תרצ"ו-תרצ"ט, נאלצה המשפחה לעזוב את העיר העתיקה ועברה לשכונת זיכרון משה. כנער עבד בבית החרושת של חברת הסיגריות מספרו. בשנת 1941 נפל אביו בשבי בכרתים. גנה שירת גם הוא בצבא הבריטי, תחילה בחיל הנוטרים ולאחר מכן בצי הבריטי במשך שלוש וחצי שנים, בהם שירת על ספינות אספקה, הוא זכה בתקופת שירותו במספר עיטורים. באפריל 1946 השתחרר, עבד כנהג מונית והצטרף למחתרת לח"י. בראשית מלחמת העצמאות, הצטרף עם חברים נוספים לחטיבה 8 ושירת בגדוד 89.
בנובמבר 1948 השתתף בקרב על משטרת עיראק סווידאן ותחת מטחי ירי כבדים ופציעה אנושה המשיך לטפל בפצועים ולהשיב אש. על חלקו בפעולה זו זכה ביום העצמאות הראשון למדינה באות גיבור ישראל:
ביום ה-9 בנובמבר 1948, בקרב על הכפר עיראק-אל-סואידן, נפצע טור' סימן-טוב גנה ז"ל קשה בשתי רגליו (שנקטעו לאחר-מכן), ע"י פגז תותח, שפגע בזחל"ם שהוא נהג. כן נפצעו ברגליהם שלושת אנשי הצוות האחרים. הזחל"ם הוצא מכלל פעולה ונעצר בשדה הקרב. לאחר שגם זחל"ם שני נפגע בפגז של תותח, החלה היחידה לסגת. על אף מצבו הקשה פתח טור' סימן-טוב גנה ז"ל בחיפוי על הנסוגים בעזרת המקלע שבזחל"ם וע"י כך אפשר ליחידה על פצועיה, להגיע עד הזחל"מים. הוא עצמו נשאר עם הפצועים בתוך הזחל"ם בשדה-הקרב במשך 6 שעות. בלי שים לב למצבו הקשה הגיש לחבריו עזרה ראשונה והשקה אותם מים. לאחר נסיונות אחדים עלה בידו להתקשר באמצעות מכשיר הקשר שבזחל"ם עם יחידתו, להודיע על מקום המצאו ולבקש עזרה. התנהגות אמיצה זו הצילה את חייו וחיי חבריו.
לאחר הקרב, נקטעו שתי רגליו של גנה והוחלפו בתותבות. לאחר מכן למד נגרות ועבד תקופה כנהג מונית, הרבה להרצות בפני חיילים ובמהלך מבצע קדש ומלחמת ששת הימים התנדב באיסוף חיילים מתחנות הסעה. בשנת 1967 החל לעבוד כקבלן עבודות במחנות צבא ובמהלך פיקוח על שריפת שדה קוצים, במרץ 1968 נפגע מפגז ישן שהתלקח מהחום ונהרג.
גנה נישא בשנת 1950 ללוטי והיה אב לשלושה. בנו האמצעי נקרא מעגן משום שנולד ביום שבו ניצל אביו מאסון מעגן.
עיריית רמת גן הקדישה כיכר על שמו בשכונת קריית קריניצי החדשה. עמוד ההנצחה הועבר מרחוב רפאל איתן לרחוב דן שומרון ברחבת אשכול הגנים ע"ש מאיר עמית.
הערות שוליים

↑  סימן טוב גנה בעל אות "גיבור ישראל," נהרג בהתפוצצות פגז במחנה צבאי, מעריב, 7 במרץ 1968
| מעוטרי עיטור הגבורה  |
| --- | --- | --- |
| מלחמת העצמאות (אות גיבור ישראל) | אברהם אביגדורוב • יוחאי בן-נון • אמיל בריג • סימן-טוב גנה • זרובבל הורביץ • צבי זיבל • בן ציון ליטנר • עמנואל לנדאו • אריה עצמוני • יזהר ערמוני • רון פלר • יאיר רחלי |  |
| פעולות התגמול | יעקב מזרחי • פנחס נוי • צבי עופר |  |
| מלחמת סיני | עוזי בר-צור • דן זיו • שלמה ניצני • יהודה קן-דרור |  |
| מלחמת ששת הימים | נתי גולן • משה דרימר • דניאל ורדון • אורי וייסלר • שאול ורדי • משה טל • יוסף לפר • איתן נאוה • בני ענבר • מרדכי פרידמן • גד רפן • דוד שירזי |  |
| מלחמת ההתשה | עמי אילון |  |
| מלחמת יום הכיפורים | עודד אמיר • גדעון גלעדי • צביקה גרינגולד • משה לוי • יובל נריה • שלמה ערמן • אסא קדמוני • אביגדור קהלני |  |
| --- | --- |
בקרת זהויות :  NLI: 987007949386305171  VIAF: 3210158309894306690006   WorldCat (עם VIAF): 3210158309894306690006
סימן (שיר)

סימן הוא פזמון שכתבו רון נשר ואליעד נחום והלחין אליעד נחום. השיר יצא לאור ב-7 בפברואר 2014, כסינגל מתוך אלבום הבכורה של אליעד סימן.
רקע

השיר יצא כסינגל בשנת 2014 ונכלל באלבום הבכורה של אליעד, סימן, השיר נבחר להיות שיר הנושא של האלבום.
השיר יצא זמן קצר לאחר הפרידה של נחום מחברתו, חגית יאסו, זוכת "כוכב נולד".
נחום התייחס לכתיבת השיר ואמר:
השיר מדבר על פספוס, אהבה שלא הצליחה ולא בגלל שלא היתה, אלא בגלל דברים שלא קשורים לזה
נכון ליולי 2019 הגיע השיר ל-4 מיליון צפיות ביוטיוב.
מיקומי שיא

|   ‏‏‏  מצעדים שבועיים (2014)> מדינה |   ‏‏‏  מצעדים שבועיים (2014)> מצעד |   ‏‏‏  מצעדים שבועיים (2014)> מיקום שיא |   ‏‏‏  מצעדים שבועיים (2014)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מדיה פורסט TV | 3 |  |
הערות שוליים

↑  עכבר העיר,
 אליעד נחום: "אני עוד אוהב את חגית יאסו, ותמיד אוהב אותה", באתר Mako‏, 6 בפברואר 2014
↑  אליעד - סימן | Eliad - Sign|url=https://www.youtube.com/watch?v=gc47KqYnmjg%7Cdate=2014-02-06%7Caccessdate=2019-07-17%7Clast=OfficialEliad
| אליעד נחום |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סימן • אור • תמיד חלמתי • מסע • בין עולמות |  |
| ערכים קשורים | NMC • שמש |  |
| אליעד נחום - סינגלים |
| --- | --- | --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |  |
| אור | "אור" • "רוחות" • "אם ניגע" • "מיאמי" • "נוסע" |  |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |  |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |  |
| סינגלים אחרים | "רוץ קדימה ילד" • "Cure the Corona" |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
סיקיון

| --- | --- |

התיאטרון בסיקיון
 מידות
 גובה מעל פני הים:  171 מ' 
 היסטוריה
 תקופות:  יוון העתיקה 
 נבנה:  האלף ה־2 לפנה״ס 
 מיקום
 מדינה:  יוון 
 קואורדינטות:  37°59′03″N 22°42′40″E﻿ / ﻿37.984104°N 22.711145°E﻿ / 37.984104; 22.711145
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןסיקיון(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןסיקיון
 
סיקיון או סיקיאון (ביוונית: Σικυων) הוא שמה של פוליס יוונית עתיקה בצפון חצי האי פלופונסוס, שהייתה ממוקמת בין אכאיה וקורינתוס של היום.
העיר נבנתה על מישור נמוך דמוי משולש, במרחק שלושה קילומטרים ממפרץ קורינתוס, ובינה לבין הנמל השתרע מישור פורה מכוסה בפרדסים ובגפנים.
כיום ממוקם באזור שליטתה הקדום של סיקיון הכפר ואסיליקו.
היסטוריה > היסטוריה עתיקה

סביר להניח שתושביה של העיר סיקיון באלף השני לפנה"ס היו שבטים איונים, אך ייתכן שהיו בקהילה גם פלאסגים ואיכאים. בסוף האלף השני לפנה"ס השתלטו על חצי האי הפלופנסי שבטים דורים, שהתיישבו גם בסיקיון.
בשליש הראשון של האלף הראשון לפני הספירה הייתה סיקיון נתינה של ארגוס, אם כי במרוצת השנים היא השיגה מידה מסוימת של ריבונות. עצמאות ממשית הושגה בין השנים 665-656 לפנה"ס, כאשר שורה של טיראנים השתלטו על העיר ויזמו מדיניות אנטי דורית. הטיראנים, כולם בני משפחת אורתאגוראס (הטיראן הראשון), גירשו את האצולה הדורית, ביטלו את החלוקה השבטית הקדומה וחיזקו את המעמדות הקדם-דורים בעיר. המפורסם בשושלת טיראנים זו היה קליסתנס, דודו של קליסתנס הרפורמטור מאתונה. בימיו הפכה סיקיון למדינה חזקה, והפולחן הדורי הקדום הוחלף בפולחנו של דיוניסוס. בשנת 590 לפנה"ס יזם קליסתנס את מלחמת הקודש הראשונה נגד העיר קריסה שהפרה את ההסכמים הדתיים בקשר לאורקל מדלפי.
תחת שלטון הטיראנים התפתחו בסיקיון המסחר והתעשייה שפרסמו אותה. פסלים וציירים סיקיונים העניקו לעיר מעמד של בכורה ביוון בעיצוב עץ ובעבודות ברונזה. שרידים ניתן לראות עוד בימינו בעיר אולימפיה. סיקיון יצאה כלי החרס, שדמו לתוצרת הקורינתית הן לצפון איטליה והן לאטרוסקים. כל אלו הביאו לפריחה כלכלית ולצמיחה של שכבה חדשה של מתעשרים מקרב השכבות הנמוכות. אלו, בד בבד עם התעשרותם החלו לדרוש גם שותפות בניהול העיר.
בסביבות 550 לפנה"ס נפלה השושלת הטיראנית, כנראה בעידודה של ספרטה. לקראת סוף המאה ה-6 לפנה"ס חזרו הדורים לשלוט בעיר, שהצטרפה לליגה הפלופונסית. בשנים אלו הייתה סיקיון תלויה לחלופין בספרטה ובשכנתה קורינתוס.
היסטוריה > התקופה הקלאסית

במהלך המאה ה-5 לפנה"ס סבלה העיר, יחד עם קורינתוס, מהיריבות המסחרית עם אתונה בימים המערביים. בנוסף לכך היא הוטרדה חזור ושוב על ידי פשיטות של ספינות אתונאיות. במהלך המלחמות הפלופונסיות צידדה העיר בספרטה. מאוחר יותר, לאחר שלום ניקיאס, תמכה סיקיון בספרטה כאשר זו נלחמה עם שכנתה של סיקיון, קורינתוס, ושימשה כבסיסה הקדמי של ספרטה כנגד קורינתוס.
במהלך המאה ה-4 לפנה"ס השתלטה שושלת טיראנים חדשה על סיקיון. ב-369 לפנה"ס נכבשה העיר על ידי תבאי, במהלך מלחמתה של זו בליגה הפלופונסית. תבאי הציבה בעיר חיל מצב. בשנים אלו הפכה סיקיון למרכז תרבותי חשוב ביוון. היא נודעה באסכולת הציור שלה ומשכה אליה כמה מטובי הציירים של תקופתה. גם אמנות הפיסול זכתה בה לפריחה, דבר שהשתקף בין השאר בעבודותיהם של ליסיפוס ותלמידיו. מהלך המאה ה-5 לפנה"ס בעיר פעלה משוררת פרקסילה.
ב-367/6 לפנה"ס השתלט על העיר הטיראן אפרון.
היסטוריה > התקופה ההלניסטית

במהלך מלחמות הדיאדוכים נכבשה סיקיון בשנת 303 לפנה"ס על ידי הדיאדוך דמטריוס פוליורקטס, וקיבלה את השם דמטריוס. במהלך המאה השלישית לפנה"ס שלטו בה רודנים שנתמכו על ידי שליטי מוקדון, עד לשחרורה על ידי אחד מאזרחיה, ארטוס, בשנת 251 לפנה"ס. כדי למנוע את ההשתלטות מחדש של המלך המוקדוני, אנטיגונוס השני גונטס, הצטרף ארטוס לליגה האכאית.
בשנת 146 לפנה"ס הרסו של הרומים את קורינתוס, שכנתה החזקה של סיקיון. לסיקיון סופחו חלק משטחי קורינתוס והיא הפכה לנשיאת המשחקים הפן-הלנים שנערכו במצר קורינתוס. במאה ה-1 לפנה"ס החלה כנראה דעיכתה של העיר. קיקרו העיד בכתביו שלעיר היה חוב כספי גדול. היא סבלה משגשוגם של הערים פטרס וקורינתוס המחודשת. בשנת 150 לספירה הנוצרית היא מתוארת כעיר על סף נטישה מוחלטת.
היסטוריה > השלטון הביזנטי

תחת השלטון הביזנטי הפכה העיר למקום מושבו של בישוף, ועל פי שמה המאוחר יותר "הלאס" ישנם המסיקים שהיא שימשה כמעוז ומקלט יווני בזמן ההגירה הסלאבית במהלך המאה ה-8 לספירה.
סיקירס

ערך זה עוסק בעיר בקוסטה ריקה. אם התכוונתם לקנטון, ראו .
| --- | --- |

 מדינה:  קוסטה ריקה קוסטה ריקה
 מחוז:  לימון
 קנטון:  סיקירס
 תאריך ייסוד:  19 בספטמבר 1911 
 שטח:  184.21 קמ"ר
 גובה:  62 מטרים
 אוכלוסייה:  ‏
  ‑ בעיר:  29,644 (2022)
 קואורדינטות:  10°05′24″N 83°30′06″W﻿ / ﻿10.0900655°N 83.5016257°W﻿ / 10.0900655; -83.5016257 
 אזור זמן:  UTC -6
  מפת מיקום  מפה מפורטת   (למפת קוסטה ריקה מוגדלת) סן חוסה אלחואלה קרטגו לימון פונטרנס פנמה ניקרגואה הים הקריבי האוקיינוס השקטסיקירס(למפת קוסטה ריקה רגילה) סן חוסה אלחואלה קרטגו לימון פונטרנס פנמה ניקרגואה הים הקריבי האוקיינוס השקטסיקירס(למפת לימון רגילה) לימון גואפילס הים הקריבי ניקר. פנמה קרטגו סן חוסה פונטרנס אר. אוק. השקט סיקירס(למפת לימון מוגדלת) לימון גואפילס הים הקריבי ניקרגואה פנמה קרטגו סן חוסה פונטרנס ארדיה אוק. השקט סיקירס  he tabBackground:;tabBorder:#aaa;defaultTab:0;
 
סיקירס (בספרדית: Siquirres) היא עיר שנמצאת בקנטון סיקירס (אנ') שבמחוז לימון שבקוסטה ריקה.
גאוגרפיה

סיקירס ממוקמת כ-61 ק"מ מבירת המדינה סן חוסה וכ-49 ק"מ מבירת המחוז לימון.
אקלים

הטמפרטורה הממוצעת היא 21 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא נובמבר (20 מעלות צלזיוס). כמות המשקעים הממוצעת היא 3,272 מילימטרים בשנה. חודש יולי הוא החודש שיש בו הכי הרבה גשם (527 מ"מ גשם), וחודש פברואר הוא החודש שיש בו הכי פחות גשם (111 מ"מ גשם).
תנועה ותחבורה

העיר ממוקמת ליד הכבישים 10 ו-32.
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007542858905171  LCCN: n97076251  NARA: 10037315  VIAF: 156111271   WorldCat (עם VIAF): 156111271 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
ספרינגבוק רדיו

|  פרטי התחנה |
| --- | --- |
 שפה:  אנגלית, אפריקאנס 
 מדינה:  דרום אפריקה 
 תקופת הפעילות:  1 במאי 1950 – 31 בדצמבר 1985 (35 שנים) 
 
ספרינגבוק רדיו (באנגלית: Springbok Radio; באפריקאנס: Springbokradio) הייתה תחנת רדיו ארצית דרום אפריקאית שפעלה בין 1 במאי 1950 ל-31 בדצמבר 1985. תחנת הרדיו הייתה אחראית על פרסום מצעדי המוזיקה בדרום אפריקה.
היסטוריה

תאגיד השידור הדרום אפריקני החליט בדצמבר 1945 לפתח שירות רדיו מסחרי באופן מוגבל בגלל מגבלות כספיות. בסופו של דבר, תחנה זו עלתה לשידור ב-1 במאי 1950, תחת השם ספרינגבוק רדיו.
עד סוף שנות ה-50 של המאה ה-20, ההכנסות של תחנת הרדיו הייתה 205,439 פאונד דרום אפריקאי (אנ'). ב-1961 ההכנסות צמחו ליותר משני מיליון ראנד דרום-אפריקאי. ב-1970, ההכנסות הגיעו כבר ל-6.5 מיליון ראנד דרום-אפריקאי.
תחנת הרדיו הפסיקה לשדר ב-31 בדצמבר 1985, לאחר שפעלה בהפסד כבד כתוצאה מתחרות עזה מצד שירותי הטלוויזיה, וכן מאיבוד מאזינים באזורים הכפריים עם מסירת תדרי הגלים הקצרים של התחנה לתחנת הרדיו 5FM (אנ').‏
הערות שוליים

1 2 3  Shorten, John R. (1970). The Johannesburg Saga. Johannesburg: John R. Shorten Pty Ltd. p. 1159.
1 2  Broadcasting in South Africa (אורכב 04.11.2023 בארכיון Wayback Machine), Keyan G. Tomaselli Currey, 1989, page 197
1 2  Springbok Radio Revisited (אורכב 18.10.2017 בארכיון Wayback Machine), SABC
↑  Debates of Parliament: Hansard (אורכב 04.11.2023 בארכיון Wayback Machine), Volume 8, Issues 19–21, 1988, page 12123
ספרינגטיים

| --- | --- |
 מקום הקמה:  אוסטריה 
 מוקד פעילות:  אוסטריה אוסטריה
 חברים
 נורברט ניידרמאייר ולטר מרקל גרהארד מרקל
 
ספרינגטיים (בגרמנית: Springtime) הייתה להקה אוסטרית.
היסטוריה

חברי הלהקה היו נורברט ניידרמאייר, ולטר מרקל וגרהארד מרקל. ספרינגטיים הוקמה בשנת 1977, וב-1978 נבחרה על ידי תאגיד השידור האוסטרי לייצג את המדינה באירוויזיון 1978, שהתקיים בפריז שבצרפת. שירה לאירוע, "Mrs. Caroline Robinson" יצא לאור בהמשך השנה. לבסוף, היא דורגה במקום ה-15 עם 14 נקודות בלבד.
ניידרמאייר ייצג את אוסטריה גם באירוויזיון 1972, כשהיה חבר בלהקת מיילסטונס. שירה, "Falter im Wind", הגיע למקום החמישי עם מאה נקודות.
הערות שוליים

↑  Eurovision 1978 Results: Voting & Points, Eurovisionworld
↑  Eurovision 1972 Results: Voting & Points
| --- | --- |
בקרת זהויות :  MusicBrainz: 81fea8fa-e8f1-476f-8b95-1cd2305cef12  VIAF: 138145266   WorldCat (עם VIAF): 138145266
ספרינגס

| --- | --- |

 מדינה:  דרום אפריקה דרום אפריקה
 מטרופולין:  מטרופולין אקורולני
 תאריך ייסוד:  1904
 שטח:  183.50 קמ"ר
 גובה:  1,627 מטר מטרים
 אוכלוסייה:  ‏
  ‑ בעיר:  121,610 (2011)
  ‑ צפיפות:  660 נפש לקמ"ר (2011)
 קואורדינטות:  26°15′17″S 28°26′34″E﻿ / ﻿26.254722222222°S 28.442777777778°E﻿ / -26.254722222222; 28.442777777778 
 אזור זמן:  UTC+2
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיספרינגס(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיספרינגס(למפת חאוטנג רגילה) יוהנסבורג פרטוריה פריניחינג קרוגרסדורףספרינגס(למפת חאוטנג מוגדלת) יוהנסבורג פרטוריה פריניחינג קרוגרסדורףספרינגס  he tabBackground:;tabBorder:#aaa;defaultTab:0;
ספרינגס (באנגלית: Springs) היא עיר עצמאית לשעבר במזרח ראנד, כיום חלק מעיריית המטרופולין אקורולני במחוז חאוטנג, דרום אפריקה. היא נמצאת 50 ק"מ מזרחית ליוהנסבורג ו-72 ק"מ דרום-מזרחית מפרטוריה. שמה של העיר מגיע ממספר רב של מעיינות באזור. מתגוררים בה למעלה מ-121,000 תושבים.